Diari Oficial de la Generalitat Valenciana


Sumari del DOGV 3248, del 22-05-1998 (1998/3839)

Informació pública del Projecte de Modificació Puntual d'Ordenança d'Edificació en el Pla Especial de Reforma Interior número 7 de Sagunt.
------------------------------------------------------------------------------------------------------------------------------------------

### Dades del document

Número de DOGV
:   3248

Data del DOGV
:   22-05-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/3839


Organisme emissor
:   Ajuntament de Sagunt

Tipus de document
:   Anunci

Informació pública del Projecte de Modificació Puntual d'Ordenança d'Edificació en el Pla Especial de Reforma Interior número 7 de Sagunt. [1998/M3839]
  
El Ple de l'Ajuntament, en sessió ordinària del dia 24 de febrer de 1998, va adoptar, entre altres, el següent acord:
  
Catorzena modificació puntual ordenança edificació en el Pla Especial de Reforma Interior número 7 (PERI 7). Expedient 43/1997.
  
Vist que el Pla Especial de Reforma Interior número 7 (PERI 7), va ser aprovat definitivament pel Ple de la corporació municipal, en sessió de 28 de juny de 1994, i publicat en el Butlletí Oficial de la Província número 169 de 19 de juliol de 1996, i Diari Oficial de la Generalitat Valenciana número 2.337, de data 12 d'agost de 1994, i les ordenances d'aquest foren publicades igualment mitjançant edicte en el Butlletí Oficial de la Província número 69 de 21 de març de 1996.
  
Vist que el Pla Especial de Reforma Interior naix com un polígon de serveis i activitats terciàries estratègicament situat entre els nuclis residencials de la població. En aquests moments ha conclòs la urbanització de la Unitat d'Execució del Sector C, començant la implantació d'activitats comercials i industrials.
  
Vist que els promotors i tècnics han assenyalat la conveniència d'introduir modificacions en la forma de materialitzar el volum edificable (2 m2/m2) establit en les ordenances, a causa de les elevades cessions que sofreix el Pla.
  
Concretament es qüestiona la retirada obligatòria dels fronts de façana que penalitza les parcel·les de reduïdes dimensions, que, paradoxalment són les que serveixen de base a l'objectiu màxim de l'ordenació prevista que és la ubicació de xicotetes empreses de difícil funcionarment dins dels nuclis urbans, però que necessiten situar-se en el seu àmbit.
  
Com que a més el Pla Especial de Reforma Interior és exigent respecte a les dimensions mínimes del front de façana, es conclou que la profunditat edificable queda molt minvada per les retirades obligatòries indiscriminades que ordena la normativa d'aquest.
  
Vist que els serveis tècnics redacten la proposta de modificació puntual d'ordenances que afecta el Pla Especial de Reforma Interior número 7 i que es tractaria d'eliminar la retirada obligatòria en les edificacions de tipologia terciària per a usos industrials o comercials, la implantació i desenvolupament d'activitat dels quals es fonamente bàsicament en l'amplitud de planta baixa, i mantindre-la en les construccions destinades a habitatges i residències on el volum edificable és més susceptible d'ubicació a partir de la segona planta. Aquesta mesura contribuiria a augmentar la llibertat de disseny de les construccions, enriquint el mostrari edificador.
  
Normativa a modificar
  
El canvi afectaria l'article 27 de les ordenances que diu:
  
Tipus d'edificació
  
Article 27
  
Podran utilitzar-se totes les tipologies arquitectòniques conegudes, dels tipus adossats o aïllats amb les limitacions i condicions que s'indiquen en les presents ordenances i les que pertoquen legalment.
  
Regiran les següents normes generals sobre distàncies del parament de construcció:
  
Distància a alineacions: 5 m
  
Distància a límits general: lliure/min. 2 m
  
Zona A. 5/T0 (habitatges): mín. 3 m
  
Quan es retire l'edificació de l'alineació exterior, podrà voltar-se el límit de propietat amb tanques del tipus regulat pel Pla General.
  
L'article modificat quedaria així:
  
Tipus d'edificació
  
Article 27
  
Podran utilitzar-se totes les tipologies arquitectòniques conegudes, dels tipus adossats o aïllats amb les limitacions i condicions que s'indiquen en les presents ordenances i les que pertoquen legalment.
  
Regiran les següents normes generals sobre distàncies del parament de construcció:
  
Distància a alineacions:
  
Edificis de tipologia residencial: 5 m
  
Edificis de tipologia no residencial: lliure
  
Distància a límits general: lliure/mín. 2 m
  
Zona Z. 5/T.0 (habitatges): mín. 3 m
  
Quan es retire l'edificació de l'alineació exterior, podrà voltar-se el límit de propietat amb tanques del tipus regulat pel Pla General.
  
La modificació que es proposa afecta exclusivament l'àmbit del Pla Especial de Reforma Interior número 7 sense que puga aplicar-se a qualsevol altre sector o unitat de sòl, tractant-se, per tant, d'una variació puntual de l'ordenança reguladora d'un pla especial, l'aprovació del qual és competència municipal.
  
No es modifica l'aprofitament assignat pel Pla Especial ni queda afectat qualsevol paràmetre que puga ser susceptible d'alterar el Pla General vigent.
  
Vist que els Serveis Tècnics Municipals emeten un informe en data 19 de novembre de 1997 en el següent sentit:
  
"Com es deia en la proposta, la modificació afectarà exclusivament l'àmbit del Pla Especial de Reforma Interior número 7, sense que puga aplicar-se a qualsevol altre sector o unitat de sòl.
  
No queden afectats, en conseqüència, elements estructurals del Pla General.
  
No és necessària l'expedició de cèdula d'urbanització."
  
Atés que la modificació en qüestió es tramita prenent com a base el que regulen els articles 52 i 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
A la vista de tot el que s'ha exposat i en prossecució dels tràmits de l'expedient, i de conformitat amb el dictamen de la Comissió d'Urbanisme, Inversions i Manteniment, el Ple de l'Ajuntament, per 20 vots a favor del PP, CIPS, Grup Mixt, UPV i PSOE, 3 vots en contra d'EU-Els Verds, i l'abstenció de la senyora Blasco, per aplicació del que estableix l'article 100.1 del ROF, acorda:
  
Sotmetre al tràmit d'informació pública pel període de 20 dies hàbils, anunciat en el Diari Oficial de la Generalitat Valenciana i en un diari no oficial d'àmplia difusió a la localitat i notificació als propietaris afectats, el Projecte de Modificació Puntual d'Ordenança d'Edificació en el Pla Especial de Reforma Interior número 7 de Sagunt.
  
La qual cosa es fa pública per a coneixement i efectes, a reserva dels termes que resulten de l'aprovació de l'acta corresponent, i se li avisa que contra el present acord, que posa fi a la via administrativa, podrà interposar recurs contenciós administratiu davant la sala d'aquest ordre jurisdiccional del Tribunal Superior de Justícia de la Comunitat Valenciana, dins del termini de dos mesos, comptats des del dia següent a la publicació d'aquesta notificació, sense perjudici que puga exercir qualsevol altre que estime procedent.
  
Amb caràcter previ a la interposició del recurs contenciós administratiu, haurà de realitzar la comunicació a l'òrgan administratiu autor de l'acte, segons exigeix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.